S sodelovanjem Urada RS za narodnosti so v prostorih novomeškega Razvojno izobraževalnega centra zaposlitvene možnosti danes predstavili predstavnikom dolenjske in belokranjske romske skupnosti.

Kot so poudarili na Pošti Slovenije, je bil temeljni namen predstavitve večjemu številu romskega prebivalstva in romskim naseljem še naprej zagotavljati ustrezno raven poštne dostave, uporabiti njihovo poznavanje romske kulture, jezika in tudi problematike ter ob tem okrepiti lastno kadrovsko zasedbo.

Ob tem so predstavnikom romske skupnosti predstavili zgleden primer zaposlitve Roma Marka Stojanovića. Ta je na delovnem mestu pismonoše najprej delal kot pogodbenik, zdaj pa je dve leti redno zaposlen.